open-index/open-wikipedia-markdown huggingface dataset:
Belize City

**Belize City** es li max grand cité del state centralamerican Belize e li cité capital del districte Belize Districte.

Til li annu 1970 Belize City anc esset li cité capital, ma in ti annu li nov fundet cité Belmopan devenit li nov cité capital de Belize.

Li cité es situat al marborde e Belize City have anc li max grand e li max important portu del país.

Belize City esset fundat in li 17-im centennie.
Cultura

**Cultura** es in sense vast omnicos, quel li hom crea per se self in contraste al natura, quel ne esset creat per li hom. Actes cultural es omni transformationes de crud materiales quam in o per tecnica, arte, arte culinari, vestimentes ma anc jure, moralitá, religion, economica e scientie.

Li parol cultura es del latina e significa cultivar e cuidar se pri li agres.

In li sense strict *cultura* hodie es usat paralelmen al arte.
Epos

**Epos** es un poema epic extensiv quel raconta pri heróic actes. It have customalmen un caráctere raconta e un stil heróic.

Li max ancian epos es li epos de Gilgamesh ex Babylonia.
Libre

Un **libre** (anc *codice*) es un collection de printat, scrit, picturat o anc vacui folies ex papere o altri apt materiales, queles es ligat in un látere e normalmen have un covriment. Secun li definition del UNESCO, libres (por statisticas) es ínperiodic publicationes con un grandore de alminu 49 págines.

Anc singul ovres o grand textual sectiones, queles es complet in se self, es nominat *libre*, specialmen si ili fa parte de un tom o volume. To eveni sovente che antiqui ovres, queles consiste ex ligat collectiones de libres, por exemple li Bible e altri normativ religiós sacri scrituras, li Eneide e divers antiqui e medieval historiografic ovres. Li max ancian conosset libre es li epos Gilgamesh, quel esset scrit in li babylonian lingue.

Electronicmen storat libre-textus es nominat *digital libres* o *electronic libres* (abbreviat *e-libres*). Un altri modern variante del libre es li *audio-libre*.
Johann Martin Schleyer

**Johan Martin Schleyer** esset li creator del lingue artificial Volapük. Il nascet li 18-im de julí 1831 in Oberlauda e morit li 16-im de august 1912 in Konstanz.

Johann Martin Schleyer esset prestro catolic, poete e filantrop. Il assertet que il parlat 50 lingues. Johann Marti Schleyer publicat grammaticas e dictionariums in 25 lingues.

Johan Martin Schleyer inventet in li annu 1879 li lingue Volapük. Johann Martin Schleyer esset cifal (chef) del Volapük-movement inter 1879 e 1912.
Louis M. de Guesnet

**Louis M. de Guesnet** esset un interlingueiste de Francia. Il nascet in li annu 1886 (li die 1886-03-31) e morit in li annu 1969.

De Guesnet esset un pionero de Ido e in 1912 il esset electet membre del comité del *Ido-Union*.

In li annu 1927 de Guesnet transeat a Interlingue. Il esset anc presidente del Interlingue-Union e, in contrari a mult fam interlingueistes, ne transeat a Interlingua e criticat su debilitás linguistic.

## Ligamentes
- Reminiscenties de un veteran mundlinguiste, de L.M. de Guesnet, ex Cosmoglotta, numeró B 171, 1952-07/08.
Serravalle

**Serravalle** es un del nin comunités del micri state San Marino.

Serravalle have 10 240 habitantes e es li max densimen populat comunité de San Marino.

It have un area de 10,53 quadrat-kilometres.
Astrologie

**Astrologie** es li credentie que li position del astres have un influentie sur li fate del homes.

Li astrologie quam pseudoscience prova explorar ti influentie.

Por exemple li astrologie crede que li exact date del nascentie influentie li personalitá del homes pro li specific position del astres ye ti exact date.

Li astrologie divide li annu in 12 zodiacs e crede que omni zodiac have su propri qualitás personal.
Lydia Koidula

**Lydia Koidula** esset un Estonia poetessa e dramaturgessa. Ella nascet li 24-im de januar 1843 in Vändra (Estonia) e morit li 11-im de august 1886 in Kronstadt (Russia). Ella nascet quam *Lydia Emilie Florentine Jannsen*.

Ella maritat in li annu 1873 *Eduard Michelson* e translocat a Kronstadt. Lydia Koidula havet tri infantes e morit in li annu 1886 pos un long e dolorosi maladie.

Su patre Johan Voldemar Jannsen esset un personalitá eminent in li national movement de Estonia. Anc Lydia Koidula esset activ in li national movement per su patriotic lirica e per poemas in quelles el descrit li bellitá del natura. Ella anc scrit comedies villagesi.

Koidula es considerat quam li fundator del dramatic estonian.

## Lydia Koidula in Interlingue
Li creator de Interlingue Edgar de Wahl traductet quelc poemas de Koidula in Interlingue. Ti traductiones esset publicat in li supplementari del revúe Cosmoglotta.
Trnava

**Trnava** es un cité in Slovakia. Li nómine german del cité es *Tyrnau* e li nómine hungarian es *Nagyszombat*.

Trnava have 67 605 habitantes e es situat in li west del país.

Desde li annu 1978 Trnava es li domicilie de un archi-epíscopatu del eclesie catolic.
Bogotá

**Bogotá** es li cité capital del sudamerican state Columbia.

Li cité have 6 776 009 habitantes.

It esset fundat in li annu 1538 per li hispan conquestator Gonzalo Jiménez de Quesada sub li nómine *Santa Fe*. 

Bogotá es li centre politic, economic e cultural de Columbia.
San Marino (cité)

Li cité **San Marino** es li cité capital del micri land San Marino.

Li cité have 4376 habitantes (2006).

It es li triesim grand cité de San Marino detra Borgo Maggiore e Serravalle.
Harare

**Harare** es li cité capital del african state de Zimbabwe.

Harare have 1,9 million habitantes e es anc li max grand cité del país.

Til li 18 de april 1982 li cité nóminat *Salisbury*
Braga

**Braga** es un cité in li nord de Portugal. It apartene al Region Norte  e Braga es anc li cité capital del Districte Braga.

It have 193.333 (2021) habitantes e un area de 183,40 quadrate-kilometre.

Por li economie del cité li automobil-industrie have un grand importantie.

## Sport
Li football-club Sporting Clube de Braga have su hem in li cité. It lude in li max alt football-liga de Portugal.
Coimbra

**Coimbra** es un cité in Portugal.

It have circa 150 000 habitantes.

Coimbra es fam por su universitá, quel esset fundat in li annu 1290.
Luzón

**Luzón** es li max grand insul del state Filipines.

Luzón es li 15-esim max grand insul del munde.

Sur Luzón habita 46,2 milliones homes.
Guatemala

**Guatemala** es un state in Central America.

Li país have 12 728 111 habitantes.

Li cité capital de Guatemala es Guatemala Cité.

Guatemala esset un colonia del Hispania e devenit índependent in li annu 1821.

Li lingue oficial de Guatemala es hispan.

* Presidente e Prim-Ministre: Alejandro Giammattei (2019)
Guatemala Cité

**Guatemala Cité** es li cité capital del central-american state Guatemala.

Guatemala Cité have 1 010 253 habitantes.
Managua

**Managua** es li cité capital del cental-american state Nicaragua.

It have 990.417 habitantes.

In li annu  1972 circa 90 percentes del cité esset destructet per un terr-tremore.
San José (Costa Rica)

**San José** es li cité capital del central-american state Costa Rica. It es anc li max grand cité del land.

Li cité have 339.588  (2006) habitantes e un area de 44,62 quadrat-kilometre.

San José es solmen un micri village til in li annu 1821 li unesim presidente del índependent Costa Rica Juan Mora Fernández decidet que San José es li nov cité capital del land.
Honduras

**Honduras** es un state in Central America.

Li país have 11.005.850 habitantes secun un estimation por li annu 2025 e it have un area de 112.777 quadrat-kilometres.

Li cité capital de Honduras es Tegucigalpa.

Honduras devenit índependent de Hispania in li annu 1821.

Li lingue oficial de Honduras es hispan.

* Presidente e Prim-Ministre: Nasry Asfura

## Sport
Li max popular sport de Honduras es li football.
Tegucigalpa

**Tegucigalpa** es li cité capital de Honduras. It es situat in li sud del land. Tegucigalpa es anc li cité capital del Districte Francisco Morazán.

Li cité have 1.157.509 (2013) habitantes e es anc li max grand cité de Honduras. It have un area de 1.514 quadrat-kilometres.

Tegucigalpa esset fundat in li 29-im de septembre 1578. Desde li annu 1880 it es oficialmen li cité capital de Honduras.
Panamá Cité

**Panamá Cité** es li cité capital del centralamerican state de Panamá.

It have 708.738 habitantes (2000).

Li cité esset fundat in li annu 1519 e es situat in li sud del land.
Andrus Ansip

**Andrus Ansip** es un politico de Estonia. Il esset  prim-ministre de Estonia inter li 12-im april 2005 e 26-im de mart 2014. Il nascet li 1-im octobre 1956 in Tartu (Estonia).

Andrus Ansip es li presidente del liberal partise Estonian Reforme Partise (*Eesti Reformierakond*) desde li 13-im septembre 2004 pos li presidente e fundator del partise Siim Kallas devenit comissario del Europan Union.

Ansip studiat chimie in Tartu. Il laborat por quelc bankes in Estonia. De 1998 til 2004 Ansip esset borgomastre quam candidate del Estonian Reforme Partise. De septembre 2004 til marte 2005 Ansip esset ministre por economica e comunication in li guvernament del prim-ministre Juhan Parts.

Il esset electet in li Europan Parlament in li annu 2014. In li septembre 2014 Ansip devenit un membre del Europan Comission de Jean-Claude Juncker quam comissario del digital interiori mercate.
Tartu

**Tartu** es un cité in Estonia. It es anc conosset sub li german nómine *Dorpat* e li russ nómine *Jurjev*. 

It have 102 414 habitantes e es pos li cité capital Tallinn li duesim max grand cité de Estonia.

Tartu es conosset pro su grand universitá, quel esset fundat in li annu 1632 per li sved rey Gustav II Adolf.


Puitelamu Tartus Oa 1.jpg|
Tartu Ülikooli peahoone 2012.jpg
Tartu Peetri kirik 2012.jpg|
Tartu Raekoda 2012.jpg|
Tartu Raekoja plats 6, 8 ja 10.jpg|
Tartu Raekoja plats 18 ja 20.jpg|
Tartu Toomkiriku varemed 2012.jpg|
Raudteetööliste elamu Tartus Vaksali 4.jpg|
Dilma Rousseff

**Dilma Vana Rousseff** esset li 36-im Presidente de Brasil inter 2011 e 2016. El nascet li 14 de decembre 1947 in Belo Horizonte. Su patre Pétar Russéw (Pedro Rousseff) esset un comunist ex Bulgaria.

Rousseff studiat economica in li universitás del Belo Horizonte e Porto Alegre. El esset activ in li resistentie contra li dictatura militari in su país.

Desde li annu 2000 Dilma Rousseff es activ in li levul *Partido dos Trabalhadores* Partise del Labore. El esset ministre por energie in li cabinette del presidente Luiz Inácio Lula da Silva. In li annu 2005 el devenit li chef de cabinette del presidente Lula da Silva.

Lula da Silva proposit Dilma Rousseff in li februar 2010 quam su successor in li oficie del presidente. El esset electet quam nov presidente in li duesim rond li 31 de octobre 2010.

Li unesim de januar 2011 Dilma Rousseff devenit oficialmen presidente de Brasil.
Porto Alegre

**Porto Alegre** es un grand cité in Brasil. Li nómine del cité significa "portu alegri".

It have 1 440 939 habitantes. Li cité es li centre del sudic parte del país.

Porto Alegre es situat al marborde del Atlántic Ocean.

Li cité esset fundat in li annu 1772 del inmigrantes ex Portugal.
Jules Verne

**Jules Gabriel Verne** esset un famosi frances autor. Il nascet li 8-im de februar 1826 in Nantes (Francia) e morit li 24-im de mart 1905 in Amiens (Francia).

Jules Verne studiat jure in Paris e comensat durante su studie scrir textes por racontas, teatrages e operettes.

In li annu 1862 li editor Pierre-Jules Hetzel, qui acceptat editer li roman *(Cinq semaines en ballon*. (*Quin semanes in li ballon*). Li roman esset tre successosi e Jules Verne devenit famosi per it.

Jules Verne scrit mult viages e aventura romanes e racontas. Il es considerat quam un del creatores del gentre litterari de scientic fiction.

Il morit pro diabete in li annu 1905.

## Famosi ovres
* 1863 - *Cinq semaines en ballon* (Quin semanes in ballon)
* 1864 - *Voyage au centre de la Terre* (Viage al centre del terra)
* 1865 - *De la Terre à la Lune* (Del Terra al Lune)
* 1870 - *Vingt Mille Lieues sous les mers* (Ottanti milies sub li mare)
* 1872 - *Le tour du monde en quatre-vingt jours* (In ottant dies circum li munde)
* 1874 - *L'île mystérieuse* (Li insul misteriosi)
Panamá

**Panamá** es un state in Central America. Panamá adjace directmen al America del Sud. In li land es situat li Canale de Panamá, quel ligat li  Atlantic Ocean con li Pacific Ocean.

Li país have secun un estimation 4 337 768 (2022) habitantes e un area de 75.417 quadrat-kilometres.

Li cité capital de Panamá es Panamá Cité.

Panamá devenit índependent de Hispania in li annu 1821 e índependent de Columbia in li annu 1903. Li land esset longmen sub li influentie del Unit States de America.

Li lingue oficial de Panamá es hispan.

* Presidente e Prim-Ministre: José Raúl Mulino.
Isabelle Fuhrman

**Isabelle Fuhrman** es un USA yun film-actoressa. Ella esset famosi per li horror-film *The Orphan* (Li Orfan (film))

Ella nascet li 25 de februar 1997 in Washington, D.C. in li USA. Su matre Elina Fuhrman nascet in li Soviet-Union.

Ella anc ludet in pluri series de television e quelc filmes.

In li horror-film "The Orphan" ella ludet li alienat orfan *Esther*, qui esset adoptet per un cuple american. Fuhrman recivet mult positiv criticas.
Port Louis

**Port Louis** es li cité capital del state Mauritius.

It have 170 000 habitantes e es li max grand cité del país.

File:Voie rapide à Port Louis (février 2020) - 2.jpg|Port Louis
File:Vue d'un quartier de Port Louis (février 2020) et d'une voie rapide.jpg|Port Louis
File: Voie rapide à Port Louis (février 2020) - 1.jpg|Port Louis
File:Le Costa Mediterranea dans la rade de Port Louis (Maurice) le 29 février 2020.jpg|Port Louis
Ural (montania)

Li **Ural** es un montania quel es considerat quam li frontiera ínter li continentes Europa e Asia con li fluvie Ural.

Li Ural es alt til 1895 metres e presc 2100 kilometres long. It extende se 2100 kilometres in nord-sud direction tra li centre-west de Russia.

Li max alt monte del Ural es li mont Narodnaja, quel es 1895 metres alt.
Jesper Juul

**Jesper Juul** es un famosi families-terapist ex Dania. Il es li fundator e director del institute *[[Kempler Institute of Scandinavia]]* in Odder (Dania).

Il nascet li 18-esim de april 1948 in Vordingborg (Dania). Il studiat filosofie e historie del religiones.

Juul es considerat internationalmen quam un grand autoritá in li sfere del familie. Pri ti tema Juul ha scrit quelc tre successosi libres. Il es un adherente del non-autoritarian education.

In Bosnia e Herzegovina e in Croatia il laborat con li families de refugientes.

Il es maritat e have un filio.
Muséo

Un **muséo** es un constant exposition de documentes e objectes, queles atesta li evolution del homan cultura. Anc li edificies del expositiones e colectiones es nominat *muséo*.

Customarimen muséos es apertet por li publica. Muséos conserva, colecte, selecte e exposi objectes por li intention del education e del scientie.

## Famosi Muséos
* Britannic muséo in London
* Eremitage in St. Petersburg
* Li Louvre in Paris
* Li Prado in Madrid
Dili

**Dili** es li cité capital de Ost-Timor. It es situat al nord-centre del land.

It have 244.584 habitantes (2015).

In li annu 1864 Dili recivet li jure de un cité.
Turku

**Turku** es un cité in Finland.

It have 176.189 habitantes. It es li quinesim max grand cité del land.

In li 2011 Turku esset li Europan Cité Capital de Cultura junt con Tallinn.
Giuseppe Verdi

**Giuseppe Verdi** esset un framos italian compositor del óperas in li epoca del romantie.

Il nascet li 10 de octobre 1813 in Le Roncole (Italia) e morit li 27 de januar 1901 in Milano (Italia).

## Famos óperas de Verdi
* Nabucco (1842)
* Rigoletto (1851)
* La traviata (1853)
* Aida (1871)
* Otello (1887)
Sahara

Li **Sahara** es li max grand calid deserte del munde. It es situat in Africa. Li area del Sahara es nin milliones quadrat-kilometres. 

Li Sahara extende se tra deci states: Algeria. Chad, Egypt, Libya, Mali, Marocco, Mauritania, Niger, Sudan, Tunisia e tra li disputat territoria del West-Sahara.
West-Sahara

Li **West-Sahara** es un disputat territoria in li nord de Africa. 

Li area del West-Sahara es 266 000 quadrat-kilometres.

Li West-Sahara esset un colonia de Hispania. Pos li morte del General Francisco Franco in li annu 1975 Hispania abandonat li West-Sahara. Benque li population desirat li índependentie Marocco occupat e anexet li territoria.

Li Organisation del Unit Nationes demanda un referendum pri li índependentie del West-Sahara, ma Marocco rejecte lo.

Li political organisation del Polisario combatte por li índependentie del país de Marocco.

Li territoria have 373 008 habitantes.

Li max grand cité del West-Sahara es El Aaiún.
El Aaiún

**El Aaiún**  es li max grand cité in li disputat territoria del West-Sahara.

It have 183.691 habitantes.

Li nómine *El Aaiún* del cité significa *li fontes*.

Li cité esset fundat per li hispanes in li annu 1938 e devenit li cité capital del hispan colonia Hispan-Sahara in li annu 1958.

Li national front por li índependentie del West-Sahara Polisario egarda *El Aaiún* quam cité capital del state índependent del West-Sahara.
Beograd

**Beograd** (Београд) es li cité capital de Serbia. It anc esset li cité capital de Yugoslavia e del Union Serbia e Montenegro. Beograd es situat in li nordal centre de Serbia al inboccatura del fluvie Sava in li Danubio.

It have 1.233.796 (2015) habitantes e un area de 359.96 quadratkilometres.

Li nómine del cité significa "blanc cité".

* Borgomastro: Siniša Mali

In un historic documente li cité esset mentionat por li unesim vez in li annu 878 sub li nómine Belograd. Li cité esset conquestat del Osman Imperia in li annu 1521. Desde li annu 1841 Beograd es li cité capital de Serbia.

Hodie Beograd es li cultural e economic centre de Serbia. 

## Sport
Li cité es li hem del football-clubs FK Rubi Stelle Beograd e FK Partizan Beograd.
Tunis

**Tunis** (arab: صفاقس)  es un li cité capital de Tunisia. It es situat in li nord del land proxim del costa del Mediterraneo al Golfe de Tunis. Tunis es anc li cité capital del Guvernia Tunis.

Li cité have 1.056.247 (2014) habitantes e un area de 212,63 quadrat-kilometres. In li metropol-region Tunis habita hodie mem 2,6 milliones homes.

Tunis esset un village in li ombre de Cartago, ma li Almohades fat li Tunis al cité capital de su imperie in li annu 1159. Li Hafsides confirmat ti statu in li annu 1228. E pos li índependentie de Tunisia de Francia Tunis devenit li cité capital del nov índependent state.
Omdurman

**Omdurman** es li max grand cité de Sudan.

It have 2 395 159 habitantes.

Omburman es anc li religiosi centre de Sudan. It esset fundat per Mahdi Muhammad Ahmad in li annu 1884 quam cité.
Alger

**Alger** es li cité capital de Algeria.

It have 2 159 051 habitantes.

Li cité es situat in un bay del Mediterraneo.
Cotonou

**Cotonou** es un cité in li african state de Benin.

It have 779.314 habitants (2012). Li cité have un grand portu.

Li nómine *Cotonou* significa in li Fon lingue *li bocca del rivere del morte*.

Cotonou es li sede del guvernament, ma li cité capital oficial de Benin es Porto Novo.
Monzón

**Monzón** es un municipie situat in li provincia de Huesca, in li comunité autonom de Aragón, Hispania.
Ferre

**Ferre** es un chimic element. Li simbol de ferre es *Fe* (de latin *ferum*). 

Li númere atomic de ferre es 26.

Ferre es un metalle. It es blanc o grisi e ferre es fusibil per alt temperatura. Ferre es anc tenaci, ductant, magnetic e forjebil. Ferre es usat tre diferentmen in li industrie.
Violentie

**Violentie** es un término usat por descrir ataccas a persones. It es li oposit de conduida amical. It ne vell dever esser confuset con agression.

## Bon violentie
Alcunes di que li violentie posse esser  bon o permissibil quande alquí defende se contra violentie ínlegitim o quande un armé o un soldate sub control de un nation combatte o defende se contra altris sub li leges general e li idé de lege mundal.

## Mal violentie
Li violentie posse anc esser íllegitim o ínjust quande it ne es provocat. 

## Diferenties
It es complicat decider si li violentie es just o ne, pro que it es complicat decider qui es li victime e qui es li agressor. Qualcvez, aspectes economic e apoy social posse determinar it.

## Tipes de violentie
Violentie posse esser:
* **verbal**: insultes, injuries o quocunc que ofende sentes de altri persones.  
* **fisic**: combatter, assassination, o leder a altri person;
* **sexual**: un person qui fa a altri person tal actes sexual que il o ella ne desira; 
* **simbolic**: acter por monstrar que tu es contra un conductor o gruppe, al idés del qual tu opone te;
* **[[rassisme|rassal]]**: quande li victime de un acte violent es selectet pro su rasse o nationalit&aacute;.
Utah

**Utah** es un del 50 states federal del Unit States de America.

It es situat in li sud-west del *USA*.

Li cité capital del *Utah* es Salt Lake City.

*Utah* have 2,7 million habitantes.

In li annu 1886 *Utah* devenit li 45-esim state federativ del USA.

Utah es un del centres del mormones in li USA.

* Guvernator: Gary R. Herbert (Partise Republican)
Montpelier (Vermont)

**Montpelier** es li cité capital del federativ state Vermont in li Unit States de America.

It have	8013 habitantes e es li minim cité capital de un american state federativ.

*Montpelier* esset fundat in li annu 1781.

Li nómine del cité es derivat del cité Montpellier in Francia.
Concepción (Chile)

**Concepción** es un cité situat in Chile. Li state have 216.061 habitantes (2002). Concepción esset fundat in li annu 1550. Concepción es pos Santiago e Valparaíso li triesim max grand cité de Chile.


File:Arco de Medicina UdeC.jpg|Le arco del Universita de Medicine
File:Moderno Edificio en Concepción.jpg|Edification moderne
File:Desembocadura del Biobío.jpg|Desembocadura del flubio Biobío
File:Ex Catedral de Concepción.jpg|Antique Cathedral 
File:Biobus01.jpg|Un traino-bus
File:Hotel El Araucano.JPG|Hotel El Araucano
File:Plaza de Armas Concepción.jpg|Le piassa
Lingua Franca Nova

**Lingua Franca Nova** o **Elefen** es un lingue artifical, quel esset publicat in li annu 1965 de C. George Boeree. Su inspiration por Lingua Franca Nova esset creol lingues. Boeree comensat laborar in ti projecte ja in li annu 1965.

Lingua Franca Nova esset publicat in li internet in li annu 1998. It have un activ comunité in li internet. Desde li annu 2018 Lingua Franca Nova have un oficial Wikipedia.

Li base del vocabularium es modern romanic lingues. Li grammatica es tre minimisat e simplificat.

## Vide anc
* Grammatica de Lingua Franca Nova
Salt Lake City

**Salt Lake City** es li cité capital del federativ state Utah del Unit States de America.

It have 180 000 habitantes.

Salt Lake City esset fundat in li annu 1847.

Li nómine del cité significa "Sale-lago cité".

In Salt Lake City evenit in li annu 2002 li Olimpic Ludes hivernal.
Vermont

**Vermont** es un del 50 states federativ del Unit States de America.

It es situat in li nord-est del *USA*.

Li cité capital del *Vermont* es Montpellier, ma li max grand cité del state es Burlington.

*Vermont* have 625.741 million habitantes.

In li annu 1791 *Vermont* devenit li 14-esim state federativ del USA.

Vermont esset li unesim state del Unit States de America, quel abolit li sclaveríe in li annu 1777.

* Guvernator: Peter Shumlin (Partise Democratic)


Image:Burlington, Vermont.jpg
Image:Guildhall, Vermont.jpg
Image:Spring Field in Bethel, Vermont.jpg
Hosni Mubarak

**Hosni Mubarak** esset li presidente de Egiptia de 14 de octobre 1981 til li 11 de februar 2011. Il devenit presidente pos li assasination de su precessor Anwar al-Sadat.

ll nascet li 4-esim de may 1928 in Kafr-El Meselha. Pos li scole il devenit soldate e oficero.

Mubarak studiat in li academie militari.

In li annu 1975 il devenit vice-presidente de Egiptia sub li presidente al-Sadat.

Hosni Mubarek es maritat con Suzanne Mubarak e have du filios.

Pos grand demonstrationes in li januar 2011 contra il e su regime il declarat que il ne vole esser denov un candidate por li oficie del presidente in li electiones sequent. Ye li 11 de februar 2011 il demisset pro li pression del demonstrationes ne finit.
Brian Cowen

**Brian Cowen** es un politico qui servit quam Prim-Ministre (*Taoiseach*) de Irland de 7 de may 2008 til 2011.

ll nascet li 10-esim de januar 1960 in Tullamore.

Brian Cowen esset li presidente del partise Fianna-Fáil de li annu 2008 til li 22 de januar 2011.

Il studiat jure in Dublin.

Cowen esset ministre in pluri guvernaments de Irland ínter 1992 e 2008.

Il es maritat e have du filias.
Mary McAleese

**Mary Patricia McAleese** es li actual presidenta de Irland desde li 11 de novembre 1997. 

El nascet li 27 de junio 1951 in Belfast (Nord-Irland) quam *Mary Patricia Leneghan*.

Mary McAleese studiat jure in Dublin. El laborat anc quam jurnalist e professor in facultá de jure in Dublin.

El esset un membre del partise Fianna Fáil e esset electet quam presidenta in li annu 1997 quam successor de Mary Robinson. In li annu 2004 el ganiat ancor li electiones presidential in Irland.

Mary McAleese es maritat con Martin McAleese e have tri infantes.
Garmisch-Partenkirchen

**Garmisch-Partenkirchen** es un cité in Germania. It es situat in li sud de Germania in Bavaria ye li frontiera a Austria. Garmisch-Partenkirchen es li centre de Subdistrict Garmisch-Partenkirchen.

In li annu 1935 li du cités de Garmisch e Partenkirchen esset unit pro pressura del partise del nationalsocialistes NSDAP.

Garmisch-Partenkirchen es un famosi loco por sport hivernal. In li annu 1936 evenit li Olimpic Ludes de hiverne in li cité. In li annu 1978 evenit li unesim championatu mundal de ski alpin in Garmisch-Partenkirchen e anc in li annu 2011 li cité es li hósped del championatu mundal de ski alpin denov.

Garmisch-Partenkirchen un station in li german-austrian Quar ski-saltería tur. 

It have circa 26.000 habitantes.
Calgary

**Calgary** es un cité in Canada.

It es situat in li provincia Alberta.

Calgary es li quaresim max grand cité de Canada.

It have 1 306 784 (2021) habitantes.

In li annu 1988 li Olimpic Ludes del hiverne evenit in Calgary.

It trova se sur li confluentie del riveres Bow e Elbow in li parte sudic del provincia, in un loc circa 80 kilometres del Montania Rockies, circa 299 km sud del capitale provincial Edmonton e 240 km nord del frontiera inter Canada e li Unit States. Li du cités es strettmen ligat pro lor proximitá unaltru, creante li tal-nominat Coridor Calgary-Edmonton.
Oxford

**Oxford** es un cité in li Reyatu Unit.

It have 151.000 habitantes.

Oxford es li cité capital del anglesi destricte e anteyan comtia Oxfordshire. Oxford es situat 90 kilometres nord-west de London.

Oxford es famosi pro li old Universitá de Oxford.
Niels Bohr

**Niels Henrik David Bohr** esset un famosi danés fisico. Il nascet li 7-im de octobre 1885 in Köbenhavn (Dania) e il morit li 18-im de novembre 1962 in Köbenhavn (Dania).

In li annu 1922 Bohr ganiat li Nobel-Premie por fisica pro su merite in li atom-fisica.
Victime

Un **victime** es un person qui sufre personalmente un damno.
It es un person qui sufre li tractamentes brute, li injustitias de altris, o qui sufre li consequenties de un accident, de un catastrophe, de un cataclismo.

Li damnos sufret per li victime posse esser de tipe variat: fisic, corporal, psichic, moral o economic. Il fa besonio de initiativas logistic, medical, juridic, social o psichologic (sol o combinat) por retornar a un forma de vita normal. Ben que li homines ha un capacitá de poner de nove appellat a vez resilientie, un appoio de alquí o li appartinentie a un communitá un tanto sia poco compatissant son de factores que ajuta li restabilir del victime.

Li victime es un de tres persones del triada victime-salvator-persecutator descret in analise transactional.

## Victime de un damno de travalios public
In lege administrative on considera que li obras public o li travalios public deve esser al profito por totos in li mesme maniera. Iste eqalitá es rumpet si alicuno qui ha pagat li obra (per li imposto) ne participa in li beneficios (nam victime). Iste victime posse alora haber tres statos:

* **Li victime participant**: isto ne es in li situation li plus favorabil por li victime, proque it ha un avantage del travalio o del obra public. On applica a it igitur un regime de responsabilitá **por culpa**. Il es al victime de portar li prova del culpa del administration.

* **Li victime usator**: iste person deve far un usage directe del obra public. Il applica se alora li regime de responsabilitá de **culpa presumet** del administration.

* **Li victime tertie**: isto es li caso con plus de avantage por li victime. Li presumption de culpa simple posse totevia esser revertet si il ne ha de defecte de mantenentie normal. Il applica se li regime de responsabilitá **sin culpa**.

## Vide etiam
* Victimologia
Podolsk

**Podolsk** es un cité in Russia.

It have circa 180 000 habitantes.

Podolsk es situat in li west de Russia circa 40 kilometres sud del cité capital Moskwa.

Li rivere Pahra flue tra Podolsk.
Gibraltar

**Gibraltar** es un territoria del Reyatu Unit inter Europa e Africa.

Gibraltar es situat ye li sud de Hispania e nord de Marocco. It es un roccosi peninsul.

It have 28 750 habitantes. Li area de Gibraltar es solmen 6,5 quadrat kilometres.

Gibraltar es sub li soveranitá del Reyatu Unit. Hispania ne reconosse ti statu de Gibraltar.

* Chef del state: Reyessa Elisabeth II
* Prim-ministre: Peter Caruana

## Sport
In li may 2013 Gibraltar devenit un membre in li europan football association UEFA e desde 2014 it va partiprender in omni europan football competitiones con propri equipes.
Baleares

Li **Baleares** o **Insules Baleari** es un comunité autonom de Hispania. Li cité capital es Palma de Mallorca. Ili es un archipelago in li west parte del Mediterraneo.

Li Baleares consiste ex quin habitat insules e 146 ne-habitat insulettes.

Sur li Baleares habita circa 1,1 milliones de homes. Li insulas es un popular destination por turistes.

## Li quin habitat insulas del Baleares
* Mallorca
* Menorca
* Ibiza
* Formentera
* Cabrera
Mediterraneo

Li **Mediterraneo** es un mare ínter Europa, Africa e Asia.

Li grandore del Mediterraneo es circa 2,5 milliones quadrat-kilometres. Li max profundore del Mediterraneo es 5267 metres.

## Geografie

Li sequent states es situat al marborde del Mediterraneo:
* Hispania
* Francia
* Mónaco
* Italia
* Malta
* Slovenia
* Croatia
* Bosnia e Herzegovina
* Montenegro
* Albania
* Grecia
* Turcia
* Cypria
* Siria
* Libano
* Israel
* Egiptia
* Libya
* Tunisia
* Algeria
* Morocco

Anc li Reyatu Unit have accesse al Mediterraneo per Gibraltar e du bases militari Akrotiri e Dekelia sur li insul Cypria.
Mallorca

**Mallorca** es un insul del archipelago del Baleares, queles apartene a Hispania.

Mallorca es li max grand insul del Baleares e have 862 397 habitantes.

Li cité capital de Mallorca es Palma. Li max alt punctu de Mallorca es li mont Puig Major, quel have un altore de 1445 metres.

Mallorca es un tre popular destination por turistes pro su mild clima e mult sandi plages.
Palma

**Palma** es li cité capital del hispan insul Mallorca.

It have 404 681 habitantes. Til li annu 2008 li cité nominat se oficalmen *Palma de Mallorca*.
Li Cartusie de Parma

**Li Cartusie de Parma** es un roman de Stendhal.

It esset traductet a Occidental de Robert Winter.

## Links
*Li Cartusie de Parma de Stendhalin Occidental traductet de Robert Winter (sur joyoflanguages.blogspot.com)
Felanitx

**Felanitx** es un cité sur li hispan insul de Mallorca. It es anc un del 53 comunités sur li max grand insul del Baleares.

It have 18 270  habitantes. It es situat in li sud-ost del insul.
Manacor

**Manacor** es un cité sur li hispan insul Mallorca. It es un del 53 comunités del insul.

It have 40.859 habitantes e es li triesim max grad cité del insul. 

Manacor is situat in li ost de Mallorca.

Li nómine del cité significa li *manu al cordie*.
Bengasi

**Bengasi** es un cité in Libya.

It have 631 555 (2011) habitantes e es detra li cité capital Tripolis li duesim max grand cité del país.

Bengasi es situat in li nord-ost de Libya e es li centre del region Cirenaica al marborde del Mediterraneo.

In li annu 2011 Bengasi esset li centre del revolution de rebelles contra li regíme de Muamer al-Gaddafi.
Stephen King

**Stephen King** es un popular american autor. Il nascet li 18-esim de septembre 1947 in Portland (Maine) in li  Unit States de America.

Stephen King es tre successosi per su horrore-romanes. Til hodie esset vendit plu quam 400 milliones libres sur li tot munde. Ili esset traductet in 40 lingues.
Mayotte

**Mayotte** es un archipelago avan li est-costa de Africa.

Mayotte es oficialmen un parte de Francia. Geograficmen Mayotte es un parte del archipelago del Comores.

Li 31 de marte 2011 Mayotte devenit un department extern de Francia e per to it es ancor un territoria del Europan Union.

Mayotte have 186 452 habitantes de qui 98 percentes es musulmanes.

Li cité capital de Mayotte es Mamoudzou.
Putrajaya

**Putrajaya** es un cité in Malaysia.
It es li centre administrativ del cité capital Kuala Lumpur e Putrajaya es li sede del guvernament de Malaysia.

Putrajaya have solmen 67 964+ habitantes.

Li parol *jaya* in li nómine del cité *successe*.

It esset fundat in li annu 1995.
Atifete Jahjaga

**Atifete Jahjaga** es un féminin politico de Kosovo. Ella nascet li 20 de april 1975 in Rashkoc in li comunité Gjakova (Kosovo). esset li presidente de Kosovo inter li 7-im de april 2011 e li 7-im de april 2016. Atifete Jahjaga esset li unesim fémina quam presidente in li historie de Kosovo. 

Antey su election quam presidente ella esset li presidente del policie in li Republica Kosovo. Atifete Jahjaga ne es un membre del un partise politic e esset un candidate del compromissse ínter li max grand partises politic in Kosovo. Li 7 de april 2011 ella esset electet per 80 votes in li parlament de Kosovo.

Ella studiat jure in li universitá de Priština e in Manchester (Reyatu Unit).
Mamoudzou

**Mamoudzou** es li cité principal del archipelago african Mayotte, quel apartene a Francia.

It have 53.022 habitantes.

Mamoudzou es situat sur li insul principal de Mayotte *Grande Terre* ye li est-costa.
Manchester

**Manchester** es un cité in li Reyatu Unit. It es situat in li nord-west de Anglia.

Li cité Manchester self have 458.100 habitantes, ma li region Manchester have circa 2,6 million habitantes.

Manchester es junt con Birmingham li duesim max important cité del Reyatu Unit pos li cité capital London.

## Sport
Manchester es li hem del du tre famosi football-clubes Manchester United e Manchester City.
Anglia

**Anglia** es li central parte e max grand land del Reyatu Unit in Europa. Li cité capital es London. Anglia have 50 431 700 (2005) habitantes, circa tri quartes del tot population del Reyatu Unit. 

On usa li nómine *Anglia* anc quam sinonim por li tot Reyatu Unit. Anglia ne have in contrari al altri partes del Reyatu Unit quam Scotia, Gallia e Nord-Irland su propri institutiones political.

Li lingue oficial es Angles.

* Rey: Charles III desde 2022
* Prim-Ministre: Boris Johnson desde 2019

## Administration
Anglia esset dividet desde li medievie in 39 Comtias. Ili esset gradualmen remplazzat quam administrativ unités per altri territorial unités. Hodie Anglia es dividet in nin regiones.

## Sport
In max mult sportes li sportistes de Anglia starta por li Reyatu Unit, ma in quelc sportes football, rubgy, hockey sur terre e cricket Anglia have su propri national teams.
Cheyenne (Wyoming)

**Cheyenne** es li cité capital del federativ state Wyoming in li Unit States de America.

Un tre micri state secun population, anc su capitale Wyoming es micri con un population de solmen circa 65,000 inhabitantes.

Cheyenne esset fundat in li annu 1867.
Yuri Gagarin

**Yuri Gagarin** (con su plen nómine: *Yuri Alexejevich Gagarin*) esset un soviet cosmonaut e pilot. Yuri Gagarin esset li unesim hom in li cosmo. 

ll nascet li 8 de marte 1934 in li village *Kluchino* in li russ district Smolensk. Il esset un oficero e pilot in li soviet armé. 

Li 12 de mart 1961 il circulat li terra quam unesim cosmonaut in li cosmo-nave Wostok 1 in 108 minutes.

Yuri Gagarin perit in un accident de su avion militari li 27 de marte 1968.

Gagarin esset maritat desde li annu 1957 con li medica Valentina Gorjachkova e havet du filias.
Lampedusa

**Lampedusa** es un insul ínter Tunisia e Sicilia, quel apartene a Italia.

Lampedusa have solmen 4500 habitantes. Li max grand cité del insul anc have li nómine *Lampedusa*.

Li insul es sovente li scope del african refugientes. Li area de Lampedusa es 20 quadratkilometres.

Lampedusa es un del tri insules del archipelago del Pelagie Insules.
Košice

**Košice** es un cité in Slovakia. 

Li german nómine por Košice es *Kaschau* e li hungarian nómine *Kassa*.

It es situat in li ost del país proxim al frontiera a Hungaria.

Košice have 233.886 habitantes e es li duesim max grand cité del Slovacia pos Bratislava.

Li rivere Hornád flue tra Košice.

In li annu 2013 Košice es juntmen con Marseille li Europan Cité Capital de Cultura.
Ivan Gašparovič

**Ivan Gašparovič** esset li presidente de Slovakia inter li annus 2004 e 2014. 

Il nascet li 27 de marte 1941 in Poltár. 

Li patre de Ivan Gašparovič hat translocat de Croatia a Slovakia durante li Unesim Guerre Mundal

Ivan Gašparovič studiat jure in li universitá de Bratislava de 1959 til 1964. Il docet de 1968 til 1990 in li universitá de Bratislava. 

Ivan Gašparovič esset li procurator general de Slovacia ínter 1990 e 1992. Il esset un membre important in li partise HZDS de Vladimír Mečiar. Por ti partise il esset anc presidente del parlament de Slovacia ínter 1992 e 1998.

In li annu 2002 Gašparovič abandonat li partise de Mečiar e fundat li HZD (''Movement por li democratie''). In li annu 2004 il ganiat li electiones presidential e anc in li annu 2009 il esset denov electet quam presidente de Slovacia.

Ivan Gašparovič es maritat con Silvia Beníková e have du infantes.

## Ligamentes

* * Li págine oficial de Ivan Gašparovič in li internet
Kate Middleton

**Kate Middleton** es li marita del Princa William Arthur Philip Louis Mountbatten-Windsor, William de Anglia in li Reyatu Unit. Ella nascet quam *Catherine Elizabeth Middleton* li 9 de januar 1982 in Reading (Anglia). 

Kate Middleton studiat li historie del arte de 2001 til 2005 in li universitá de St. Andrews in Scotia. 

Li 29 de april 2011 Kate Middleton maritat prince William e devenit oficialmen C*atherine Mountbatten-Windsor, li Ducessa de [[Cambridge]]*.
Lagos

**Lagos** es li max grand cité del african state de Nigeria.

It have 9 733 876 (2009) habitantes.

Lagos esset til li annu 1991 anc li cité capital de Nigeria, ma desde 1991 Abuja es li cité capital.

Lagos es situat al marbode del Atlántic Ocean in li golfe de Guinéa.
Abbottabad

**Abbottabad** es un cité in Pakistan.

It es situat in li provincia Khyber Pakhtunkhwa in li nordwest del país.

Abbottabad have 105.999 habitantes.
Islamabad

**Islamabad** es li cité capital de Pakistan.

It have 689.249 habitantes.

Islamabad esset fundat in li annu 1960. It substituet li cité Karachi quam cité capital de Pakistan.
Andorra la Vella

**Andorra la Vella** es li cité capital del micri state Andorra in li west de Europa.

Li cité have 23.505 habitantes e es li unic cité del state Andorra.

Andorra la Vella es situat in un altore de 1011 metres in li montania de Pyrines. It es li max alt situat cité capital de Europa.

Li nómine del cité significa "*li old Andorra*".
Dortmund

**Dortmund** es un cité in li west de Germania.

It have 581.308 habitantes.

Dortmund apartene al german federal land de Nordrhen-Westfalia al districte Arnsberg.

Dortmund es anc conosset por su successosi club de football Borussia Dortmund.
Karachi

**Karachi** es li max grand cité de Pakistan.

It have 12.827.927 habitantes.

Karachi esset til li annu 1959 anc li cité capital de Pakisten, ma poy li nov constructet cité Islamabad devenit li cité capital.

Karachi es situat in li sud de Pakistan al marborde in li provincia Sindh, de qui cité capital es Karachi.
Creta

**Creta** es un insul in li Mediterraneo, quel apartene desde li annu 1913 a Grecia. Li insul have un longore de 254 kilometres e un largore de 60 kilometres.

Creta havet	634.930 habitantes in li annu 2020 e un area de 8261 quadrat-kilometres.

Li cité capital del insul es Heraklion. Altri important cités es Chania in li west del insul e Sitia in li ost del insul.

Por li economie de Creta li turisme have un grand signification
Vulve

Li **vulve** es li nómine por omni extern sexual organes del féminin mammiferes. Anc li clitoris es un parte del vulve.

Extra li medicinal usage on usa li parol *vulve* quam un sinonim por li vágine.
Fritz Haas

**Fritz Haas** esset un eminent sviss Interlingueiste.

Il nascet in li annu 1898 e morit in li annu 1971.

Haas esset li secretario del Academie ínterimari de Occidental e funcionario del Sviss Association por Occidental/SAPO.

Fritz Haas polemisat fortmen contra Esperanto e plu tard anc contra Interlingua de IALA.

Fritz Haas composit in li annu 1956 un grammatica de Interlingue in Interlingue, quel es hodie accesibil in li internet. Il anc registrat fonografic discos e sonbandes con racontas e poesie in Interlingue e material por aprender Interlingue.

## Litteratura de Fritz Haas
* Haas, Fritz: Die heutige Situation der Weltsprachenfrage *(Li hodial situation del question del mundlingue)*, Occidental-Interlingue (1944). In "Die Nation" (pdf).
* Haas, Fritz: *Grammatica de Interlingue in Interlingue* (Interlingue-Servicie, Winterthur, Svissia, 1956), 40 págines.
* Haas, Fritz: *Li defectes ínacceptabil de Interlingua Gode.* (Interlingue-Service, Winterthur, Svissia, 1957), 16 págines.
Osama bin Laden

**Osama bin Laden** esset un arabic terrorist. Il nascet li in li annu 1957 in Riad (Saudi Arabia) e morit li 2 de mai 2011 in Abbottabad (Pakistan).

Osama bin Laden esset li chef del islamistic terror-retage al-Qaida, quel es responsabil por mult sanguinari terror-atentates. Li 2 mai 2011 il esset mortat per US-american special truppes in Abottabad u il hat celat se.
Glasgow

**Glasgow** es li max grand cité de Scotia.

In li scot-gaelic lingue li nómine del cité es *Glaschu*.

Glasgow have 635.640 (2020) habitantes e un area de 175 quadrat-kilometres.

## Sport
Glasgow es li hem de du celebri football-clubs: Glasgow Rangers e Celtic Glasgow.
Callao

**Callao** es un cité in li sudamerican state Perú.

It have 824.329 habitantes. In Callao es situat li aeroportu del cité capital Lima.

Callao es situat al marborde del Pacific Ocean e have li max important e max grand portuo de Perú.

Li cité esset fundat in li annu 1537.
Mostar

**Mostar** es un cité in Bosnia e Herzegovina e li max grand cité in li Herzegovina.

It have 111.198 habitantes.

Mostar es li cité capital del canton Herzegovina-Neretva in li sud del Federation Bosnia e Herzegovina. Mostar es li centre del croates in li Herzegovina.

Pos li guerre intern ínter li annus 1992 e 1995 li cité es in facte dividet in un croat parte west del rivere Neretva e un bosniak parte est del rivere.

Li simbol del cité es li old ponte (*Stari Most*) trans li Neretva.
Anastasia Vinnikova

**Anastasia Vinnikova** es un cantatoressa ex Bielorussia.

Ella nascet li 15 de april 1991 in Dzyarzhynsk (Bielorussia). Anastasia studia in li linguistic universitá del Minsk lingues e in li facultá de traduction. Su carriera quam cantatoressa comensat per li participation in pluri talent-competitiones in Bielorussia.

In li annu 2011 Anastasia Vinnikova representat Bielorussia in li ''Eurovision Song Contest'' (Eurovision Canzon Concurse) in Düsseldorf per li canzon *I love Belarus* (*Yo ama Bielorussia*). Ma ella fallit in li semifinale.
Dzyarzhynsk

**Dzyarzhynsk** es un cité in Bielorussia.

It have 24 700 habitantes. It es situat in li districte Minsk.

Li cité nóminat *Koidanova* ma on changeat li nómine in *Dzyarzhynsk* secun li ex-chef del KGB Felix Dzerzhinski in li Soviet-Union in li annu 1932.
Getter Jaani

**Getter Jaani** es un cantatoressa de Estonia.

Ella nascet li 3 de februar 1993 in li cité capitel de Estonia Tallinn

Pos li gimnasium in Tallinn ella studiat sapate-dessine in Tallinn. Su carriera quam cantatoressa comensat per li participation in pluri talent-competitiones in Estonia. Ella anc labora quam actoressa.

In li annu 2011 Getter Jaani representa Estonia in li Eurovision Song Contest (Eurovision Canzon Concurse) in Düsseldorf per li canzon *Rockefeller Street*. Ella atinget li finale del max bon 25 canzones, ma finit it ye li 24-esim position.
Edinburgh

**Edinburgh** es desde li annu 1437 li cité capital de Scotia.

Li nómine del cité in li scot-gaelic lingue es *Dùn Èideann*.

Edinburgh have 486.000 habitantes e es pos Glasgow li duesim max grand cité de Scotia.

Desde li annu 1999 Edinburgh es li sede del parlament de Scotia.
Prostitution

**Prostitution** significa li acceptation del sexual actiones por un recompense quam pecunie.

E féminas e mannes practica li prostitution, ma it hay plu féminas quam mannes ínter li prostitutas.

Prostitution existet e existe in omni culturas e países. On di mem que li prostitution es li maxim old profession del munde. In quelc states li prostitution es oficialmen prohibit, ma existe secretmen.

Sovente li homes prostituta se pro misere e quelvez mem pro fortie. On nomina li domes in queles li prostitutas labora *bordelles* o *lupanares*. Féminas qui prostituta se on nomina *prostitutas* o *heteras*.
Nadine Beiler

**Nadine Beiler** es un austrian cantatoressa.

Ella nascet li 27 de may 1991 in Inzing (*Austria*) in li. Su carriera quam cantatoressa comensat per li participation in pluri talent-competitiones in Austria. In li annu 2007 ella ganiat li talent-competition *Starmania* e fat su unesim album.

In li annu 2011 Nadine Beiler representa Austria in li ''Eurovision Song Contest'' (Eurovision Canzon Concurse) in Düsseldorf per li canzon *The secret is love* (*Li secrete es amore*). Ella qualificat se por li finale del concurse e atinget li 18-esim rang ínter 25 canzones.

## Ligamentes extern
* Li págine oficial de Nadine Beiler in li internet
Neulengbach

**Neulengbach** es un cité in Austria.

It have 7764 habitantes.

Neulengbach oficilmen deveni un cité in li annu 2000. Li cité esset fundat in li 12-esim centennie.

It es situat in Inferiori-Austria in un distantie de 36 kilometres del cité capital de Austria Vienna.

## Sport
Li sport-club SV Neulengbach es li max successosi austrian club de football por féminas.
Santos

**Santos** es un cité de Brasil.

Li cité have 419.757 habitantes e it es situat in li region São Paulo.

*Santos* esset fundat in li annu 1546.
Minneapolis

**Minneapolis** es un cité in li Unit States de America.

Minneapolis es situat in li federal state Minnesota e es li max grand cité de Minnesota.

It have 377 000 habitantes.
Port-au-Prince

**Port-au-Prince** es li cité capital de Haiti. It es situat al costa del Caribica al Gulf de Gonâve.

Li cité have 1.275.000 (2022) e un area de 36,04 quadrat-kilometres.

Li cité esset fundat in li annu 1749. Port-au-Prince esset destructet in li annu 2010 per un fort terr-tremore.
Oviedo

**Oviedo** es un cité in Hispania.

Oviedo es li cité capital de Comunité Autonom de Asturias.

It have 225.155 habitantes.

Oviedo es situat in li nord del Hispania al marborde del Atlántic Ocean.

In li 9-esim e 10-esim secul Oviedo esset li cité capital del índependent Reyatu Asturia.
Bremerhaven

**Bremerhaven** es un cité in li nord de Germania. It es situat al marborde del Mare Nordic.

Bremerhaven es un parte del german federal land Bremen, benque it es situat circa 60 kilometres nord del cité Bremen e geograficmen in li federal land Infra Saxonia.

Bremerhaven have 113.464 habitantes.

Li cité have un important portu.
Intal

**Intal** es un forme de Lingue International creat de Erich Weferling ínter li annus 1956 e 1964. Weferling publicat Intal in li annu 1978.

It es un prova unir omni lingues international per un sistema. Li nómine del lingue significa International Auxialiari Lingue.

Intal include anc mult elementes de Interlingue in su sistema.

## Litteratura
* Weferling, Erich: Ek le vive de un oldi interlinguistiker. Braunschweig 1976.
* Weferling. Erich: Intal. Braunschweig 1964.
* Weferling, Erich: Komparation inter Esperanto e Intal in kontrapozati tabeles. Braunschweig 1978.
* Weferling, Erich: Die Plansprache Intal, ein Versuch der Einheitsbildung. Le planlingue INTAL, un eksperiment del unifikation : diskurse. Braunschweig 1976. (10 págines) 
* Weferling, Erich: Standard-Gramatike del international planlingue INTAL. Braunschweig 1978 (28-esim edition).

## Ligamentes
* Informationes pri Intal
* Un curt grammatica de Intal
* Li Yahoo-gruppe de Intal
* Wiki in Intal